Mielievorm in die mikrogolf | Food24
Mielievorm in die mikrogolf
1. Sny die mieliepitte van die stronke af en gooi dit in 'n bak wat in die mikrogolfoond gebruik kan word. Gooi die botter en melk by, bedek die bak en sit dit vir 8 minute op hoog (100%krag) in die mikrogolfoond. Skep dan die mengsel in 'n voedselverwerker en pols dit tot glad.
2. Skraap die mengsel uit die bak en gooi die sout, eiers, kaas, broodkrummels en neutmuskaat by. Meng deur. Smeer 'n mikrogolfvorm of bak met botter en sprinkel pietersielie op die bodem. Sit die bak vir omtrent 5 minute in die yskas.
3. Skep dan die mengsel in. Maak die bokant gelyk en sit dit op 'n rakkie in die mikrogolfoond. Mikrogolf dit teen medium (60%krag) vir sowat 12-15 minute, na gelang van die diepte van die bak. Keer die mielievorm uit en sit dit voor saam met gesmoorde tamaties en uie of oondgeroosterde halwe tamaties.